Държавен вестник, бр. 36, 2008 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  36
за провеждане на конкурса се удължава с броя на
дните за приемане на решение по обжалването, за
което участниците, допуснати до конкурса, се уведо-
мяват писмено.
4. Конкурсната документация се закупува от ли-
цето с представителна власт или негов нотариално
упълномощен представител в срок до 15 дни от об-
народване на заповедта в “Държавен вестник” в сгра-
дата на МОСВ, бул. Княгиня Мария-Луиза 22, ет. 4,
стая 422, срещу 8000 лв., платими в брой в касите на
МОСВ, или преведени по IBAN на МОСВ—BG35
BNBG 9661 3000 1387 01, BIC код—BNBGBGSD при
БНБ, София. При получаване на конкурсната доку-
ментация лицето с представителна власт по регист-
рацията на търговеца или неговият пълномощник
подписва декларация за опазване тайната на сведе-
нията, съдържащи се в нея.
5. В 20-дневен срок от обнародването на заповед-
та в “Държавен вестник” кандидатите подават заяв-
ление за участие в конкурса в сектор “Обслужване
на едно гише” на МОСВ на адрес бул. Княгиня Ма-
рия-Луиза 22, приземен етаж, до 17 ч.
5.1. Към заявлението се прилагат:
а) нотариално заверено копие от съдебното ре-
шение за регистрация на фирмата като търговец и
удостоверение за актуално състояние на фирмата—
оригинал;
б) извлечение от годишните счетоводни отчети
за последните три години, с изключение на новоре-
гистрираните търговци, което включва копие от ба-
лансов отчет и отчет за приходите и разходите, заве-
рени от управителя и счетоводителя на фирмата, че
са верни с оригинала;
в) доказателство за закупени конкурсни докумен-
ти (оригинал от квитанцията или екземпляр от пла-
тежното нареждане);
г) квитанция за платена административна такса
300 лв.—оригинал;
д) доказателство за внесен депозит 3000 лв. (ек-
земпляр от платежното нареждане);
е) декларация за опазване тайната на сведения-
та, които се съдържат в конкурсната документация;
ж) декларация от лицето с представителна власт,
че фирмата кандидат няма просрочени задължения
към държавата;
з) документ, подписан от лицето с представител-
на власт, с данните за банката, BIC код на банката
и IBAN на дружеството кандидат, необходими за
връщане на депозита за участието в конкурса;
и) надписан плик с адреса на кандидата за уведо-
мителното писмо относно допускането му до учас-
тие в конкурса.
5.2. Сумата по т. 5.1, буква “г” се внася в касите
на МОСВ или по IBAN на МОСВ—BG35 BNBG 9661
3000 1387 01, BIC код—BNBGBGSD при БНБ, Со-
фия, а сумата по т. 5.1, буква “д” по IBAN на МОСВ—
BG70 BNBG 9661 3300 1387 01; BIC код—BNBGBGSD
при БНБ, София.
6. Конкурсните предложения, изготвени съглас-
но изискванията в конкурсната документация, се
подават в сектор “Обслужване на едно гише” на
МОСВ, бул. Княгиня Мария-Луиза 22, до 40 дни от
датата на обнародване на заповедта в “Държавен
вестник”.
7. Участниците в конкурса се уведомяват в 14-
дневен срок от приключването на конкурса за резул-
татите от него.
Министър: Дж. Чакъров
15036
МИНИСТЕРСТВО
 НА РЕГИОНАЛНОТО РАЗВИТИЕ
 И БЛАГОУСТРОЙСТВОТО
РАЗРЕШЕНИЕ № 79
от 10 март 2008 г.
за проучване на строителни материали—подземни
богатства по чл. 2, т. 5 от Закона за подземните
богатства, в площ “Огняново-2”, находяща се в
землището на с. Огняново, община Пазарджик,
област Пазарджик
На основание чл. 53, ал. 4 във връзка с чл. 5,
т. 1, чл. 7, ал. 3, т. 2, чл. 39, ал. 1, т. 2 от Закона за
подземните богатства и протоколно решение на
Министерския съвет № 9 от 28 февруари 2008 г.
разрешавам на “Огняново—К”—АД, София, тър-
говско дружество, вписано в регистъра за търгов-
ски дружества при Софийски градски съд под
№ 89994, том 1152, стр. 113, по ф. д. № 14358/2004,
със седалище и адрес на управление София, район
“Средец”, ул. Данте 1, вх. Б, ет. 2, ап. 26, да извър-
ши за своя сметка проучване на строителни мате-
риали—подземни богатства по чл. 2, т. 5 от Закона
за подземните богатства, в площ “Огняново-2” при
следните условия:
1. Обект на разрешението е площта “Огняново-2”
в землището на с. Огняново, община Пазарджик,
област Пазарджик, с размер 315 358 кв. м съгласно
схема на площта и списък на координатите на гра-
ничните точки с № 1 до № 16 вкл., в координатна
система “1970 г.”—приложение № 1, неразделна част
от договора за проучване.
2. Срокът на разрешението е една година от вли-
зането в сила на договора за проучване.
3. Видовете, обемите на геологопроучвателните
работи и добивът за технологични изпитания се оп-
ределят в работна програма—неразделна част от до-
говора за проучване.
4. Условията за осъществяване на дейностите по
проучване, както правата и задълженията на титу-
ляря се определят в договора за проучване.
Министър: Ас. Гагаузов
15033
БЪЛГАРСКА НАРОДНА БАНКА
РЕШЕНИЕ № 15
от 25 март 2008 г.
На основание чл. 25 ЗБНБ Българската народна
банка пуска в обращение считано от 21 април 2008 г.
сребърна възпоменателна монета “Спортна стрел-
ба” със следното съдържание:
Технически параметри:
номинална стойност—10 лева;
метал—сребро с проба 925/1000;
тегло—23,33 г;
диаметър—38,61 мм;
гурт—гладък;
качество—мат-гланц, висше;
година на емисия—2008;
тираж—5000 броя.
Автори на художествения проект са Тодор Тодо-
ров и Яна Василева.
Графични елементи:
На лицевата страна на монетата е изобразена
емблемата на Българската народна банка с година-
та “1879”, изписана върху лентата. Околовръст са